พอดีวันนี้นัดเพื่อนมาทานข้าว คือมื้อนี้อยากทานอะไรแบบง่ายๆ ประหยัดๆ เพื่อนเลยชวนทานที่ Food Court ค่ะ คือแบบถูกสมเลยค่ะ Food Court ที่เทอมินอลนี้ตั้งอยู่ที่ชั้น 6 ค่ะ มีอาหารให้เลือกหลากหลายมาก และราคาไม่แพงเลย ชอบตรงนี้ค่ะ ซึ่งพอมาถึงเราก็เดินเลือกร้านอยู่นานเพราะเอาตรงๆ น่ากินไปหมดทุกอย่างเลย  แต่สรุปสุดท้ายอยากทานสุกี้ เลยมาหยุดที่ร้าน “สุกี้โบราณ ไท้เฮง” เป็นสุกี้โบราณที่มีให้เลือกทั้งแห้ง น้ำ หรือจะเป็นพวกก๋วยเตี๋ยวคั่วจะไก่ หมู หมึก กุ้งก็มีหมดค่ะ ซึ่งวันนี้เราอยากทานเป็นแห้ง เลยสั่งมาเป็นสุกี้แห้งหมูค่ะ ราคาถูกมาก 35 บาทเอง ไม่น่าเชื่อว่าราคานี้จะมีอยู่ในห้างใจกลางเมืองอย่างนี้ค่ะ ส่วนรสชาติเค้าผัดมาแบบน่าทานมาก แฉะกำลังดี แต่น้ำจิ้มเค้าเราว่ายังไม่ค่อยโดนใจเราเท่าไหร่ค่ะ มันไม่ค่อยกลมกล่อมค่ะ แต่หมูก็นุ่มใช้ได้ดี ถ้าเทียบกับราคาก็คุ้มมากๆ ประหยัดดี ถูกใจตรงนี้แล่ะ